作者:李好古
標題:沙門島張生煮海・梁州第七
內容:你看那縹緲間十洲三島，微茫處閬苑蓬萊，望黃河一股兒渾流派。高衝九曜，遠映三臺，上連銀漢，下接黃埃。勢汪洋無岸無涯，出許多異寶奇哉。看、看、看，波濤湧，光隱隱無價珠璣；是、是、是，草木氏，香噴噴長生藥材；有、有、有，蛟龍偃，鬱沉沉精怪靈胎。常則是雲昏氣靄，碧油油隔斷紅塵界，恍疑在九天外。平吞了八九區雲夢澤，問甚麼翠島蒼崖。